Ziemas meža mīklas

**Mērķis:** attīstīt vērīgumu, mācot ieraudzīt dabas skaistumu un sargāt to.

**Uzdevumi:** 1) nostiprināt prasmi veidot stāstījumu;

 2) pilnveidot prasmi izdarīt secinājumus, apkopojumus;

 3) radīt atmosfēru, kas rosina priecāties par snaudošā meža pasakaino skaistumu;

 4) veidot mīlestību pret Dzimteni.

1. pietura

**Pirmā ziemas mīkla**

* Atminēsim ziemas mīklas un noteiksim tās galvenās pazīmes
* Balta zemes sega ziemā (Sniegs)
* Skaists ledus kristāls (Sniegpārsla)
* Gluds vāks pārklāj ezeru (Ledus)

Izlasu dzejoli par sniegu:

**Baltās gaidas**

Vējš sirmā eglē smeldzoši vijoli spēlē…
San līdzi tai spurainie čiekuri klusi,
Un gaidās trīs koka satrauktā sirds.

Kaut kur ziema atver savas dārgumu tīnes,
Pārcilā sarmas lakatus, puteņa šalles,
Iešuj lāsteku pogas sniega kažokam mīkstam.
Un tad…

Liegas dūnas noslīd uz egles zaļajiem pleciem,
Un rāmā mierā norimst drebošā sirds.
Par dzidriem sidraba zvaniem kļūst čiekuri brūnie,
Vējš baltā eglē baltu vijoli spēlē…

* Izpētīsim sniegpārsliņu. Tā ir ļoti skaista, kā zvaigznīte, kas atlidojusi no debesīm. Jo mierīgāks un aukstāks laiks, jo skaistākas ir krītošās sniegpārslas. Ja ir stiprs vējš, tad tām tiek aplauzti stariņi un baltās zvaigznes pārvēršas par sniega putekļiem.

Krītot zemē, sniegpārslas pielīp viena otrai, un, ja nav stiprs sals, tad veidojas lielas pikas. Kārta pēc kārtas noguļas sniegs uz zemes, un katra kārta sākumā ir irdena, jo starp pārsliņām ir gaiss.

* Bet kurš zina, kāpēc sniegs zem kājām gurkst? Tāpēc, ka zem mūsu ķermeņa smaguma lūzt sniegpārsliņas un to stariņi.

Ziemā „aug” kupenas un sniega kārtas kļūst blīvas. Tās vēl pasilda saule un e uz mirkli par savu darbu nepiemirst vējš. Dažreiz tas ir no dienvidiem, tad tas atnes atkusni. Bet, ja pēc atkušņa uznāk sals, tad uz sniega virskārtas veidojas cieta kārta – sērsna.

* Izraksim vienā kupenā caurumu, lai rastos taisns griezums, tad mēs pēc cietajām un irdenajām kārtām varēsim redzēt, cik atkušņu ir bijis. Saskaitīsim, izmērīsim katras kārtas biezumu.
* Sniegs var arī pastāstīt par meža iemītnieku dzīvi ziemā, tikai jāiemācās lasīt šo „balto grāmatu”. (Bērni pēta putnu un dzīvnieku pēdas sniegā).
* Bet tagad klusām papriecāsimies par dabas skaistumu. Ja jūs iemācīsieties saredzēt dabas skaistumu, tā dāsni apdāvinās jūrs ar burvju spēku, pacels garastāvokli, nostiprinās veselību.
* Sadalīsimies grupās. Katra grupa izdomās pasaku par sniegpārsliņām un izstāstīs vai parādīs to citiem.

2. pietura

**Otrā ziemas mīkla**

* Pārklāta ar baltu, pūkainu paklāju, zaļā karaļvasts guļ... – Kas ir šī karaļvalsts?

Kādi mums zināmi koki spēlē ar mums paslēpes? Atcerieties, rudenī mēs kokus noteicām pēc lapām. Tagad lapu nav, un noteikt, kāds koks tas ir, nāksies pēc mizas krāsas, silueta, pumpuriem. Izpētām bērzu.

* Kas tas ir par koku? Kādā krāsā ir tā miza? Kā sauc bērza mizu? (tāss).
* Izpētīsim vienu koku ar melnu mizu. Kas tas ir? Pēc kā to nosakām? (siluets, pumpuri).
* Varbūt kāds atceras tautasdziesmu par kokiem? (Bērni skaita dzejoļus, tautasdziesmas un dzied).

3. pietura

**Trešā ziemas mīkla**

* Pieiesim pie skuju kokiem un ieelposim to smaržu. Tas ir ļoti veselīgi. Kādus skujkokus jūs zināt? Kā atšķiras egle no priedes? (miza, skujas)
* Uzrakstīsim vēstuli putniem sniegā ar zemē atrastām skujām.

4. pietura

**Ceturtā ziemas mīkla**

* Kā jūs domājat, vai visi augi zem sniega guļ? Atraksim uzmanīgi sniegu un paskatīsimies.

Izrādās, zem sniega ir zemenes, brūklenes, u.c. zaļie augi.

Zem sniega segas turpinās dzīve arī daudziem dzīvniekiem. Dziļi zem zemes savās alās, meklējot kāpurus un tārpus, klejo kurmis. Zem sniega segas slēpjas meža peles.

* Ieklausīsimies, vai varam dzirdēt arī putnus? Daudzi putni nenodzīvo līdz pavasarim, jo aiz bada aiziet bojā. Ja mēs tos pabarosim, tad mēs izglābsim viņiem dzīvību.
* Sacerēsim dzejoli par putniem ziemā!

5. pietura

**Atvadas no ziemas meža**

Stundas beigās pateiksimies mežam par skaistumu un prieku, ko tas mums šodien deva.

- Kāds šobrīd ir jūsu noskaņojums? Tas ir mūsu dabas skaistuma dēļ. Aizejot klasē, visi uzrakstīsim domrakstu par meža skaistumu ziemā.